**Transpordiamet**

[Janno.sammul@transpordiamet.ee](mailto:Janno.sammul@transpordiamet.ee); [mart.michelis@transpordiamet.ee](mailto:mart.michelis@transpordiamet.ee)

[marek.lind@transpordiamet.ee](mailto:marek.lind@transpordiamet.ee); [tiit.harjak@transpordiamet.ee](mailto:tiit.harjak@transpordiamet.ee)

Kuupäev 28.02.2024

**Meeldetuletav kiri seoses kasutusloa taotluse 2311371/14360 menetlemisega**

Smartecon OÜ on esitanud Kureniidu/Kurepõllu/Uue-Kure, Kuusalu vald ehitatud päikeseelektrijaama osalise kasutusloa taotluse.

Transpordiamet on esitanud osalisele kasutusloa taotlusele omapoolsed märkused. Smartecon OÜ on seisukohal, et Transpordiameti toodud märkused ei ole aluseks osakasutusloa mitteväljastamiseks.

Transpordiameti poolt 07.12.2023 esitatud märkused olid järgmised:

1. Juhime tähelepanu, et piirdeaia/alajaamadele juurdepääsuks väravate/heki (edaspidi rajatised) rajamine on käesolevaks ajaks teostamata, millede väljaehitamise kohustus kajastus ka KOV väljastatud ehitusloa tingimustes. Rajatised on vajalikud selleks, et projektikohase aia rajamisega takistada omavolisite juurdepääsude tekkimist pargi alale ja Elektrilevi OÜ alajaamadele.
2. Transpordiameti hinnangul on tõenäoliselt ehitustööde käigus saanud riigitee nr. 11260 Jõelähtme-Kemba tee mulle ning riigitee katend kahjustada. Huvitatud isik kohustab sõlmima riigtee taasatmistööde teostamise täitmise tagamiseks pangaga lepingu, millega pank võtab kohustuse riigiteele tekitatud kahjustuste likvideerimistööde tagamise kohta garantiikirja väljastamiseks Transpordiametile summas 10 000 eurot. Transpordiamet saab anda pargi osalisele kasutusloale kooskõlastuse peale huvitatud isiku poolt garantiikirja esitamist Transpordiametile. Huvitatud isik tagab, et vastav garantiikiri kehtib ja on jõus seni, kuni Huvitatud isik on nõuetekohaselt riigitee ja transpordimaa kahjustused likvideerinud, vajadusel pikendab Huvitatud isik garantiikirja kehtivust. Tagades selle katkematu ja pideva olemasolu korrastatud teemaa vastuvõtmiseni Transpordiameti korrashoiu projektijuhi poolt.

Smartecon OÜ 20.12.2023 esitatud vastuste täiendused:

1. Smartecon OÜ on korduvalt puntki 1 raames selgitanud, et piirdeaia ja heki puudumine ei takista osakasutusloa väljastamist.

Samuti ei nõua päikeseelektripark kui selline piirdeaeda, kuivõrd PEJ puuduvad sellised elektrirajatise ligipääsetavad komponendid, millistega kokkupuutel võiks keegi saada elektrilöögi. Seega on rajatise ohutus tagatud juba käesoleval hetkel.

Elektrilöögi saamiseks tuleks tahtlikult lõhkuda elektrirajatist (lõigata kaableid katki või lõhkuda inverterite korpusi või tungida alajaamadesse sisse). Juhul, kui pahatahtlikul isikul on soov tungida alajaama või lõhkuda PEJ seadmeid ei takistaks teda ka piirdeaed.

Smartecon OÜ juhib tähelepanu asjaolule, et osakasutusluba ei vabasta piirdeaia/väravate/heki rajamise kohustusest lõplikult ehk ei anna võimalust ehitusloas sätestatud tingimuste vältimiseks. Kuid osakasutusloa andmisel tuleb kaaluda kas on täidetud rajatise eelkõige ohutu kasutamise nõue ehk kas rajatist on võimalik juba ohutult osaliselt kasutusele võtta ilma, et oleks täidetud kõik, sh ehitusloaga, sätestatud nõuded. Smartecon OÜ on seisukohal, et rajatise ohutus on tagatud ka piirdeaia ja heki puudumisel eelnevalt toodud põhjustel.

Piirdeaed ja hekk ei ole ehitusloas välja toodud omavolilise juurdepääsu takistamiseks. Transpordiameti nõudel täpsustati ehitusloas, et piiraia rajamisel tuleb arvestada, et oleks ligipääs tagatud Elektrilevi OÜ alajaamadele ning milliste teede kaudu. Projekteerimistingimused nägid ette, et piirdeaed ja hekk tuleb rajade põhjustel, et arendajal võib olla soov päikesepargi alal lambaid pidada ning kuna päikesepark võib olla visuaalselt häiriv. Arendaja ei saa nii või teisiti asuda lambaid karjatama päikesepargiala ilma piirdeaiata. Projekteerimistingimustest on toodud, et visuaalse häiringu mõju suurus on subjektiivne ning raskesti mõõdetav. Päikesepargi piirinaabrid on Kuusalu vallavalitsusele kinnitanud, et ei soovi piirdeaeda, kuna see nö tükeldab nende kogukonna. Seega olukorras, kus isikud, kes elavad päikesepargi lähedal ei pea piirdeaia kohest olemasolu visuaalse häiringu takistamiseks hädavajalikuks, ei saa see väidetav häiring olla takistav tingimus osakasutusloa andmiseks.

1. Täiendavalt on Smartecon märkuse punkt 2 raames teostanud paikvaatluse ja esitanud Transpordiametile 20.12.2023 selgituskirja koos tõenditega.

Transpordiamet ei ole käesoleva hetkeni 20.12.2023 kirjale vastanud ega muul viisil põhistanud märkuses nr. 2 sätestatud 10 000 eurose garantiikirja nõudmise aluseid.

Vastavalt haldusmenetluse seadusele viiakse menetlus läbi võimalikult kiirelt ja efektiivselt vältides üleliigseid ebameeldivusi. Transpordiamet ei ole Smartecon OÜ kirjale vastanud kaks kuud.

Palume selgitada, millisel alusel on jätnud Transpordiamet Smartecon OÜ taotlusele vastamata, sh. pole esitanud ka teavitust vastamistähtaja pikendamisest. Palune selgitada millisel objektiivsel kaalutlusel on Transpordiamet seadnud osalise kasutusloa kooskõlastamise tingimuseks 10 000 eurose garantiikirja andmise, silmas pidades Smartecon OÜ poolt 20.12.2023 esitatud tõendeid ja selgitusi.

Lugupidamisega,

Smartecon OÜ

Magno Kure

Tegevjuht, juhatuse liige